

|  |
| --- |
|  |
| РЕПУБЛИКА СРБИЈАМИНИСТАРСТВО ПОЉОПРИВРЕДЕИ ЗАШТИТЕ ЖИВОТНЕ СРЕДИНЕ - Управа за аграрна плаћања -Број: 404-02-58/2016-07Датум: 9.12.2016. годинеБеоград |

**Предмет: Појашњење конкурсне документације ЈН 10/2016, за јавну набавку штампање и инсертовање образаца за обнову регистрације пољопривредних газдинстава у Регистру за 2017. годину и штампање осталих образаца (питање постављено дана 6.12.2016. године на е-mail адресу)**

**Поводом захтева за додатним појашњењењима од стране потенцијалног понуђача, које је формулисано на следећи начин:**

У конкурсној документацији за ЈН услуга штампања и инсертовања образаца за обнову регистрације пољопривредних газдинстава у Регистру за 2017. годину и штампање осталих образаца, ЈН бр. 10/2016 предвидели сте да понуђачи у својој понуди, а као доказ техничких услова морају да доставе:

* Опис техничког решења за масовну штампу предметних образаца;
* Опис начина машинског ковертирања и претходних провера упарености докумената са припадајућим ковертама у које се документи инсертују.

Имајући у виду да је чл.62. ЗЈН предвиђено да је наручилац дужан да припреми конкурсну документацију тако да понуђачи на основу ње могу да припреме прихватљиву понуду, потребно је да одговорите:

Питање 1.

За оба тражена описа потребно је да прецизно, јасно и таксативно наведете шта тражени описи треба да садрже?

Питање 2.

Да ли ће садржај тражених описа бити предмет стручне оцене понуда?

Питање 3.

Ко потписује тражене описе, у случају подношења заједничке понуде?

**Комисија даје следеће појашњење:**

1. Опис техничког решења потребно је да садржи:

- начин на који ће се подаци из excel табела уштампавати у обрасце чији су изгледи дефинисани у Службеним гласницима. Изабрани понуђач ће добити тачан опис која се колона из Excel табеле уписује у које поље дефинисаног обрасца;

- начин како ће персонализовани обрасци садржати и одштампани контролни податак - бар код (врста 2 од 5), тако да постављени водећи бар код на документу буде видљив на прозору за бар код коверте Ц5;

- начин како се врши машинско инсертовање коверата, од тренутка улагања докумената у машину, преко упаривања садржаја коверте, исписа варијабилних (адресних) података на самој коверти, до добијања готовог производа, узимајући у обзир да образац „Извод из регистра – Пољопривредне културе“ и образац „Извод из регистра – Сточни фонд“ за једно пољопривредно газдинство могу бити у више примерака. Остали обрасци који се инсертују имају само фиксну штампу;

- начин како се врши идентификација за која газдинства се не може извршити машинско инсертовање;

- начин како се поступа уколико укупан број примерака у комплету за једно пољопривредно газдинство прелази број од 12 комада, тј. када се не могу машински инсертовати у коверту.

2. Садржај тражених описа биће предмет стручне оцене понуда, да би се оценила изводљивост и основаност понуђеног техничког решења, као и могућност реализације истог.

3. У случају подношења заједничке понуде, тражене описе потписују овлашћена лица свих понуђача из групе понуђача или члан групе, који је споразумом о заједничкој понуди носилац посла, односно онај који ће поднети понуду и који ће заступати групу понуђача пред наручиоцем (у складу са чл.81. ст.4. тач.1) Закона о јавним набавкама).

Сходно члану 63. став 3. Закона о јавним набавкама наручилац је дужан да у року од 3 (три) дана од дана пријема захтева објави појашњење на Порталу јавних набавки и на својој интернет страници.

Сходно члану 63. став 2. Закона о јавним набавкама понуђачи могу тражити од наручиоца у писаном облику додатне информације или појашњења у вези са припремањем понуде, најкасније пет дана пре истека рока за подношење понуда.

 КОМИСИЈА